Fosta campioană UFC Joanna Jedrzejczyk a devenit prima luptătoare de mma care a purtat Flacăra Olimpică

Fosta campioană UFC Joanna Jedrzejczyk a devenit prima luptătoare de mma care a purtat Flacăra Olimpică! Acest moment marchează recunoașterea mma-ului ca un sport în adevăratul sens al cuvântului, iar faptul că Torța a fost purtată de către o femeie este cu atât mai frumos!

Joanna, născută în Olsztyn, Polonia, a fost selecționată pentru a purta Torța Olimpică în drumul acesteia spre Pyeongchang, Coreea de Sud, locul unde vor avea loc Jocurile Olimpice de Iarnă din 2018, care vor începe pe 8 februarie.

Fosta campioană UFC, cu un palmares de 14 victorii și o înfrângere, a devenit al doilea atlet din lumea mma-ului, după Fedor Emelianenko, care a primit onoarea de a purta Torța Olimpică.

Acest lucru nu poate decât să ne bucure, deoarece reprezintă un moment istoric atât pentru sporturile de contact în general, dar mai ales pentru mma și pentru partea feminină a acestui sport care nu este atât de populară (încă!) ca latura masculină, considerată cea clasică.